title: Vykonávacie nariadenie Komisie (EÚ) č. 317/2011 z  31. marca 2011 , ktorým sa stoštyridsiaty siedmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom

text:
               1.4.2011

               SK

               Úradný vestník Európskej únie

               L 86/63

         VYKONÁVACIE NARIADENIE KOMISIE (EÚ) č. 317/2011
   z 31. marca 2011,
   ktorým sa stoštyridsiaty siedmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 písm. a) a článok 7a ods. 1,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 23. marca 2011 sankčný výbor Bezpečnostnej rady OSN rozhodol o pridaní jednej fyzickej osoby do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia ustanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu Rady (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. marca 2011

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      V prílohe I k nariadeniu (ES) č. 881/2002 sa pod nadpis Fyzické osoby dopĺňa tento záznam:

         „Ibrahim Hassan Tali Al-Asiri [alias a) Ibrahim Hassan Tali Asiri; b) Ibrahim Hasan Talea Aseeri; c) Ibrahim Hassan al-Asiri; d) Ibrahim Hasan Tali Asiri; e) Ibrahim Hassan Tali Assiri; f) Ibrahim Hasan Tali’A ’Asiri; g) Ibrahim Hasan Tali al-’Asiri; h) Ibrahim al-’Asiri; i) Ibrahim Hassan Al Asiri; j) Abu Saleh; k) Abosslah; l) Abu-Salaah]. Adresa: Jemen. Dátum narodenia: a) 19.4.1982; b) 18.4.1982; c) 24.6.1402 (kalendár Hijri). Miesto narodenia: Rijád, Saudská Arábia. Štátna príslušnosť: Saudská Arábia. Číslo cestovného pasu: F654645 (číslo saudskoarabského cestovného pasu vydaného 30.4.2005, jeho platnosť sa skončila 7.3.2010; dátum jeho vydania podľa kalendára Hijri: 24/06/1426, dátum skončenia platnosti podľa kalendára Hijri: 21/03/1431). Národné identifikačné číslo: 1028745097 (saudskoarabské občianske identifikačné číslo). Ďalšie informácie: a) agent a hlavný odborník na výrobu nástražných výbušných systémov siete al Káida na Arabskom polostrove; b) predpokladá sa, že k marcu 2011 sa ukrýva v Jemene; c) hľadaný Saudskou Arábiou; d) Interpol vydal na túto osobu oranžové varovanie (zložka #2009/52/OS/CCC, #81); e) spojený s týmito osobami: Nasir ’abd-al-Karim ’Abdullah Al-Wahishi, Said Ali al-Shihri, Qasim Yahya Mahdi al-Rimi a Anwar Nasser Abdulla Al-Aulaqi. Dátum zaradenia do zoznamu podľa článku 2a ods. 4 písm. b): 24.3.2011.“


title: Vykonávacie nariadene Rady (EÚ) č. 77/2010 z  19. januára 2010 , ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom okrem iného v Čínskej ľudovej republike

text:
               28.1.2010

               SK

               Úradný vestník Európskej únie

               L 24/1

         VYKONÁVACIE NARIADENE RADY (EÚ) č. 77/2010
   z 19. januára 2010,
   ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom okrem iného v Čínskej ľudovej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (kodifikované znenie) (1), ktoré ruší nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (2) (ďalej len „základné nariadenie“), a najmä na článok 11 ods. 4 nariadenia (ES) č. 1225/2009,
   so zreteľom na návrh predložený Komisiou po porade s poradným výborom,
   keďže:
   A.   PLATNÉ OPATRENIA

               (1)

               V súčasnosti platnými opatreniami vzťahujúcimi sa na dovoz žehliacich dosiek s pôvodom okrem iného v Čínskej ľudovej republike (ďalej len „ČĽR“), je konečné antidumpingové clo uložené nariadením Rady (ES) 452/2007 (3). Podľa toho istého nariadenia bolo antidumpingové clo uložené aj na dovoz žehliacich dosiek s pôvodom na Ukrajine.

         B.   SÚČASNÉ PREŠETROVANIE

   1.   Žiadosť o preskúmanie

               (2)

               Toto preskúmanie týkajúce sa „nového vývozcu“ sa začalo na základe žiadosti, ktorú podala, a informácií, ktoré poskytla spoločnosť Greenwood Houseware (Zhuhai) Ltd (ďalej len „žiadateľ“ alebo „Greenwood Houseware“), vývozca z ČĽR. Žiadateľ tvrdil, že nie je prepojený so žiadnymi vyvážajúcimi výrobcami v ČĽR, ktorí podliehajú platným antidumpingovým opatreniam, pokiaľ ide o žehliace dosky. Okrem toho tvrdil, že počas pôvodného obdobia prešetrovania (ďalej len „POP“, t. j. počas obdobia od 1. januára 2005 do 31. decembra 2005) nevyvážal žehliace dosky do Spoločenstva, ale po tomto období ich do Únie začal vyvážať.

         2.   Začatie preskúmania týkajúceho sa „nového vývozcu“

               (3)

               Komisia preskúmala dôkazy predložené žiadateľom a považovala ich za dostatočné na odôvodnenie začatia preskúmania v súlade s článkom 11 ods. 4 základného nariadenia. Po porade s poradným výborom a po tom, ako výrobné odvetvie Únie malo možnosť predložiť svoje pripomienky, Komisia začala na základe nariadenia (ES) č. 356/2009 (4) preskúmanie nariadenia (ES) č. 452/2007, pokiaľ ide o žiadateľa, a začala svoje prešetrovanie.

               (4)

               Podľa nariadenia Komisie, ktorým sa začína preskúmanie, sa zrušilo antidumpingové clo vo výške 38,1 % uložené nariadením (ES) č. 452/2007 na dovoz žehliacich dosiek vyrábaných žiadateľom. Súčasne sa podľa článku 14 ods. 5 základného nariadenia colným orgánom nariadilo, aby prijali primerané opatrenia na registráciu takéhoto dovozu.

         3.   Príslušný výrobok

               (5)

               Výrobok, ktorého sa týka toto preskúmanie, je ten istý ako pri prešetrovaní, ktoré viedlo k uloženiu platných opatrení vzťahujúcich sa na dovoz žehliacich dosiek s pôvodom okrem iného v ČĽR, t. j. žehliacich dosiek, buď stojacich samostatne, alebo nie, s vyvíjačom pary alebo bez neho a/alebo s vyhrievaním alebo bez neho a/alebo s odsávaním alebo bez neho, vrátane rukávnikov a ich stojanov, dosiek a odkladacích plôch na žehličku, ktoré sa v súčasnosti zaraďujú pod kódy KN ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 a ex 8516 90 00, a majú pôvod v ČĽR.

         4.   Strany, ktorých sa týka prešetrovanie

               (6)

               Komisia oficiálne informovala žiadateľa, výrobné odvetvie Únie prostredníctvom svojich zástupcov a zástupcov vyvážajúcej krajiny o začatí preskúmania. Zainteresované strany mali možnosť písomne sa vyjadriť a byť vypočuté.

               (7)

               Komisia zaslala žiadateľovi aj formulár žiadosti o trhovo-hospodárske zaobchádzanie/individuálne zaobchádzanie (ďalej len „THZ/IZ“) a dotazník; odpovede jej boli doručené v lehotách stanovených na tento účel.

               (8)

               Komisia vyhľadala a overila všetky informácie, ktoré považovala za potrebné na účely THZ/IZ a na určenie dumpingu. Overovacie návštevy sa uskutočnili v týchto subjektoch:

                           a)

                           vyvážajúci výrobca v ČĽR:
                           Greenwood Houseware (Zhuhai) Ltd, Čínska ľudová republika;

                           b)

                           spoločnosti prepojené so spoločnosťami vyvážajúceho výrobcu:
                           Brabantia S&S, Hongkong
                           Brabantia S&L Belgium NV, Overpelt, Belgicko
                           Brabantia Belgium NV, Overpelt, Belgicko
                           Brabantia International BV, Valkenswaard, Holandsko
                           Brabantia Branding BV, Valkenswaard, Holandsko
                           Brabantia Export, Valkenswaard, Holandsko
                           Brabantia S&L (UK) Ltd, Bristol, Spojené kráľovstvo
                           Brabantia UK Limited, Bristol, Spojené kráľovstvo.

               (9)

               Vzhľadom na potrebu stanoviť normálnu hodnotu pre vyvážajúceho výrobcu v ČĽR v prípade, že by sa neudelilo THZ, sa v priestoroch tejto spoločnosti vykonalo overenie s cieľom stanoviť normálnu hodnotu na základe údajov od výrobcu výrobného odvetvia Únie:
               Vale Mill Ltd, Rochdale, Spojené kráľovstvo.

         5.   Obdobie prešetrovania

               (10)

               Prešetrovanie dumpingu sa týkalo obdobia od 1. októbra 2007 do 31. marca 2009 (ďalej len „obdobie prešetrovania“ alebo „OP“). Zvolilo sa 18-mesačné obdobie prešetrovania, aby sa údaje použili aj v paralelnom prešetrovaní vrátenia finančných prostriedkov týkajúcom sa žiadateľa.

         C.   VÝSLEDKY PREŠETROVANIA

   1.   Štatút „nového vývozcu“

               (11)

               Prešetrovanie potvrdilo, že žiadateľ nevyvážal príslušný výrobok počas POP a že po tomto období začal vyvážať do Únie. Počas POP žiadateľova prepojená obchodná spoločnosť vyvážala žehliace dosky nakúpené od jedného ďalšieho čínskeho výrobcu. Išlo však iba o obchodnú činnosť, ktorá nebola v rozpore s článkom 11 ods. 4 základného nariadenia.

               (12)

               Okrem toho žiadateľ vedel preukázať, že nebol prepojený so žiadnym z vývozcov ani z výrobcov v ČĽR, ktorí podliehajú platným antidumpingovým opatreniam vzťahujúcim sa na dovoz žehliacich dosiek s pôvodom v ČĽR.

               (13)

               Preto sa potvrdzuje, že žiadateľ by sa mal považovať za „nového vývozcu“ v súlade s článkom 11 ods. 4 základného nariadenia.

         2.   Trhovo-hospodárske zaobchádzanie

               (14)

               Podľa článku 2 ods. 7 písm. b) základného nariadenia sa normálna hodnota pri antidumpingových prešetrovaniach týkajúcich sa dovozu s pôvodom v ČĽR stanovuje v súlade s článkom 2 ods. 1 až 6 základného nariadenia v prípade vyvážajúcich výrobcov, ktorí preukázali, že spĺňajú kritériá stanovené v článku 2 ods. 7 písm. c) základného nariadenia, t. j. keď takíto vyvážajúci výrobcovia preukážu, že prevládajú trhovo-hospodárske podmienky, pokiaľ ide o výrobu a predaj podobného výrobku. Stručne a iba na orientačné účely sú tieto kritériá zhrnuté takto:

                           1.

                           obchodné rozhodnutia a rozhodnutia týkajúce sa nákladov sa prijímajú v reakcii na podmienky na trhu, bez významného zásahu štátu, a náklady odrážajú trhové hodnoty;

                           2.

                           firmy majú jeden prehľadný súbor účtovných záznamov, ktoré sú predmetom nezávislého auditu v súlade s medzinárodnými účtovnými štandardmi (International Accounting Standards – IAS) a používajú sa na všetky účely;

                           3.

                           neexistujú žiadne závažné narušenia prenesené z bývalého systému netrhového hospodárstva;

                           4.

                           právna istota a stabilita je zaručená v zákonoch o konkurze a vlastníctve;

                           5.

                           prepočty výmenných kurzov sa uskutočňujú podľa trhovej sadzby.

               (15)

               Žiadateľ požiadal o THZ podľa článku 2 ods. 7 písm. b) základného nariadenia a bol vyzvaný, aby vyplnil formulár žiadosti o THZ. Vyplnený formulár žiadosti o THZ zaslal v stanovenej lehote.

               (16)

               Komisia vyhľadala všetky informácie, ktoré považovala za potrebné, a všetky informácie predložené v žiadosti o THZ overila v priestoroch danej spoločnosti.

               (17)

               Usúdilo sa, že žiadateľovi by sa nemalo udeliť THZ na základe toho, že nesplnil druhé a tretie kritérium uvedené v článku 2 ods. 7 písm. c) základného nariadenia.

               (18)

               Pokiaľ ide o druhé kritérium, na mieste sa zistilo, že sa nedodržali základné zásady medzinárodných účtovných štandardov (IAS) a najmä IAS 1 (t. j. zásada účtovania na základe časového rozlíšenia, kompenzácia, nedostatočne verné vysvetlenie transakcií, nesprávne oznamovanie základných informácií týkajúcich sa daňového režimu vzťahujúceho sa na spoločnosť) v účtovnej závierke a pri jej audite, ktoré spochybňujú spoľahlivosť účtovnej závierky spoločnosti. V dôsledku toho sa dospelo k záveru, že spoločnosť nepreukázala, že spĺňa druhé kritérium.

               (19)

               Pokiaľ ide o tretie kritérium, na mieste sa zistilo, že spoločnosť využívala osobitné daňové programy prenesené zo systému netrhového hospodárstva. Pri overení na mieste sa v skutočnosti zistilo, že žiadateľ počas OP neplatil žiadnu daň z príjmu, pretože sa stále nachádzal v prvých dvoch ziskových rokoch osobitného daňového programu vzťahujúceho sa na zahraničné podniky („dva roky bez dane, tri roky polovičná daň“), v rámci ktorého sú spoločnosti oslobodené od dane z príjmu počas prvých dvoch ziskových rokov a počas nasledujúcich troch rokov podliehajú polovičnej daňovej sadzbe (stanovenej na 25 %), čo v tomto konkrétnom prípade znamená, že spoločnosť bude do roku 2012 využívať 50 % zníženie sadzby dane z príjmu. Spoločnosť bola oslobodená aj od platby súboru daní vrátane dane za údržbu mesta, poplatku za ochranu hrádze, cla a DPH pri nákupoch zariadení. Prešetrovanie odhalilo aj existenciu značných narušení práv na užívanie pozemkov (land use rights – LUR) týkajúcich sa žiadateľa, čo vedie k záveru, že práva na užívanie pozemkov nezodpovedajú podmienkam trhového hospodárstva. Pri zohľadnení uvedených skutočností sa následne dospelo k záveru, že spoločnosť nepreukázala, že spĺňa tretie kritérium.

               (20)

               Žiadateľ a výrobné odvetvie Únie mali možnosť predložiť pripomienky k uvedeným zisteniam. Výrobné odvetvie Únie súhlasilo s uvedenými zisteniami, ale tvrdilo aj to, že Komisia mala posúdiť aj vplyv deformovaných cien ocele na čínskom trhu. Pokiaľ ide o druhé kritérium, žiadateľ tvrdil, že spĺňa IAS, a pokiaľ ide o tretie kritérium, predložil pripomienky a vysvetlenia týkajúce sa jeho daňového režimu a otázok súvisiacich s LUR, ktoré vzniesla Komisia.

               (21)

               Pokiaľ ide o pripomienky výrobného odvetvia Únie, je potrebné uviesť, že otázka deformovaných cien ocele na čínskom trhu sa nepreskúmala v dôsledku ostatných jasných nedostatkov zistených v súvislosti s THZ. V tomto bode sa preto nedospelo k žiadnemu záveru.

               (22)

               Komisia starostlivo prešetrila a preskúmala pripomienky, ktoré predložil žiadateľ. Pokiaľ ide o druhé kritérium, poskytnuté vysvetlenia neoslabili vecný základ, na ktorom boli založené nezrovnalosti v účtovníctve, pričom sa zistilo, že vysvetlenia uplatňovaných pravidiel IAS nie sú relevantné. Pokiaľ ide o tretie kritérium a najmä oslobodenia od poplatku na ochranu, cla a DPH, vysvetlenia a informácie poskytnuté žiadateľom sa uznali. Ďalšie vysvetlenia a informácie, ktoré poskytol žiadateľ, však nemohli zmierniť jasné nedostatky spojené s tretím kritériom, konkrétne, že pridelenie pozemku je spojené s obchodnými podnikmi, výstavbou verejných zariadení bez kompenzácie a chýbajúcim výkyvom cien LUR v čase. Vzhľadom na pretrvávajúce jasné nedostatky spojené s tretím kritériom zostáva toto kritérium naďalej nesplnené.

               (23)

               Na základe uvedených skutočností sa dospelo k záveru, že žiadateľ nepreukázal, že spĺňa všetky kritériá stanovené v článku 2 ods. 7 písm. c) základného nariadenia, a preto mu nemohlo byť udelené THZ.

         3.   Individuálne zaobchádzanie

               (24)

               Podľa článku 9 ods. 5 základného nariadenia sa clo uplatňované v celej krajine, ak existuje, stanovuje pre krajiny, na ktoré sa vzťahuje článok 2 ods. 7 písm. a), okrem prípadov, keď spoločnosti môžu preukázať, že spĺňajú všetky kritériá stanovené v článku 9 ods. 5 základného nariadenia, a preto im môže byť udelené IZ.

               (25)

               Spoločnosť Greenwood Houseware žiadala o IZ v prípade, že by jej nebolo udelené THZ.

               (26)

               Na základe dostupných informácií sa stanovilo, že spoločnosť splnila požiadavky stanovené v článku 9 ods. 5 základného nariadenia. Preto sa dospelo k záveru, že žiadateľovi by sa mohlo udeliť IZ.

         4.   Normálna hodnota

   4.1.   Analogická krajina

               (27)

               Podľa článku 2 ods. 7 písm. a) základného nariadenia, v prípade dovozu z krajín s iným ako trhovým hospodárstvom a do tej miery, že sa THZ nemohlo udeliť v prípade krajín stanovených v článku 2 ods. 7 písm. b) základného nariadenia, by sa normálna hodnota mala stanoviť na základe ceny alebo vytvorenej hodnoty v analogickej krajine.

               (28)

               V oznámení o začatí prešetrovania Komisia informovala o svojom zámere použiť Turecko ako vhodnú analogickú krajinu na účely stanovenia normálnej hodnoty pre ČĽR a vyzvala zainteresované strany, aby predložili svoje pripomienky k tomuto výberu. Turecko sa použilo ako analogická krajina už v pôvodnom prešetrovaní.

               (29)

               K výberu Turecka ako analogickej krajiny na stanovenie normálnej hodnoty neboli predložené žiadne pripomienky.

               (30)

               Komisia sa snažila nadviazať spoluprácu s výrobcami v Turecku. Listy a príslušné dotazníky sa zaslali trom spoločnostiam v Turecku. Žiadna z týchto spoločností nespolupracovala počas prešetrovania ani nepredložila žiadne dôležité informácie. Komisia znovu oslovila všetkých známych výrobcov v Turecku, nezaslali však žiadne odpovede. Výrobné odvetvie Únie a žiadateľ boli informovaní o uvedenej situácii a požiadaní, aby poskytli príslušné pripomienky, pokiaľ ide o metódy, ktoré sa majú použiť na výber tretej krajiny s trhovým hospodárstvom. Neboli doručené žiadne pripomienky.

               (31)

               Vzhľadom na uvedené skutočnosti považovala Komisia v súlade s článkom 2 ods. 7 písm. a) základného nariadenia za vhodné zistiť, či výrobné odvetvie Únie chce spolupracovať, aby mohla získať potrebné informácie na stanovenie normálnej hodnoty.

               (32)

               Komisia zaslala výrobcom výrobného odvetvia Únie listy a príslušné dotazníky s cieľom získať potrebné informácie na stanovenie normálnej hodnoty a vyzvala spoločnosť Greenwood Houseware, aby k nim vyjadrila svoje pripomienky.

               (33)

               Spoločnosť Greenwood Houseware nedoručila žiadne pripomienky k použitiu informácií získaných od výrobného odvetvia Únie na stanovenie normálnej hodnoty.

               (34)

               Jeden európsky výrobca predložil včas všetky potrebné informácie na stanovenie normálnej hodnoty a súhlasil so spoluprácou počas prešetrovania. Preto sa rozhodlo, že normálna hodnota sa stanoví na tomto základe.

         4.2.   Stanovenie normálnej hodnoty

               (35)

               Po tom, ako sa rozhodlo o použití údajov výrobného odvetvia Únie, sa normálna hodnota vypočítala na základe informácií overených v priestoroch spolupracujúceho výrobcu z Únie, Vale Mill Ltd.

               (36)

               Zistilo sa, že domáci predaj podobného výrobku výrobcom z Únie je reprezentatívny v porovnaní s príslušným výrobkom vyvážaným do Únie vyvážajúcim výrobcom v ČĽR.

               (37)

               Podľa článku 2 ods. 7 písm. a) základného nariadenia sa normálna hodnota pre ČĽR stanovila na základe overených informácií, ktoré poskytol jediný spolupracujúci výrobca z Únie, t. j. na základe cien zaplatených alebo obvykle platených na trhu Únie za porovnateľné druhy výrobkov, v prípade ktorých sa zistilo, že sa predávali pri bežnom obchodovaní, alebo na základe vytvorených hodnôt, v prípade ktorých sa nezistil žiadny domáci predaj pri bežnom obchodovaní s porovnateľnými druhmi výrobku, t. j. na základe nákladov na výrobu žehliacich dosiek vyrobených výrobcom z Únie plus primeraná výška prostriedkov na predajné, všeobecné a administratívne náklady (PVA) a zisku. Použité rozpätie zisku je v súlade s rozpätím použitým v pôvodnom prešetrovaní.

         5.   Vývozná cena

               (38)

               Žiadateľ vyviezol všetok objem predaja do Únie prostredníctvom prepojených obchodných a sprostredkovateľských spoločností so sídlom mimo Únie (jedna spoločnosť je zaregistrovaná v Hongkongu) a v Únii (25 spoločností je zaregistrovaných v rôznych členských štátoch Únie).

               (39)

               Keďže všetok predaj na vývoz do Únie sa uskutočnil prostredníctvom prepojených obchodných spoločností, vývozná cena sa stanovila na základe cien výrobku, keď ho predala prepojená obchodná spoločnosť prvému nezávislému kupujúcemu v súlade s článkom 2 ods. 9 základného nariadenia.

               (40)

               Spoločnosť Greenwood Houseware použila veľký počet prepojených spoločností na predaj prvému nezávislému kupujúcemu v Únii. Príslušný výrobok vstúpil do voľného obehu v Únii prostredníctvom jednej spoločnosti prepojenej so spoločnosťou žiadateľa a potom sa predal rôznym prepojeným spoločnostiam, ktoré vykonávali obchodnú činnosť a iné činnosti pre žiadateľa v rôznych členských štátoch Únie. Žiadateľ žiadal, aby sa výpočty dumpingu obmedzili na transakcie týkajúce sa jeho troch hlavných prepojených strán predávajúcich v Holandsku, Spojenom kráľovstve a Belgicku, ktoré predstavovali hlavný podiel jeho predaja v Únii. Vzhľadom na vysoký celkový počet prepojených predajcov a časové obmedzenia pri uzatvorení prešetrovania sa považuje za vhodné, aby zistenia o dumpingu boli založené na uvedených hlavných trhoch žiadateľa v Únii. Komisia overila celkový objem vývozného predaja z ČĽR cez Hongkong a do momentu, keď príslušný výrobok vstúpil do voľného obehu v Únii a ďalej sa predal jeho rôznym obchodným spoločnostiam. Až v tomto momente Komisia obmedzila svoje hodnotenie dumpingu na tieto tri uvedené hlavné trhy.

               (41)

               V dôsledku toho a v súlade s článkom 2 ods. 9 základného nariadenia sa vývozné ceny vytvorili na základe cien, za ktoré sa dovezený výrobok po prvýkrát ďalej predal nezávislým zákazníkom v Holandsku, Spojenom kráľovstve a Belgicku. V prípade všetkých nákladov, ktoré vznikli medzi dovozom a ďalším predajom, sa museli vykonať odpočty vrátane predajných, všeobecných a administratívnych nákladov, ktoré vznikli dovážajúcim spoločnostiam počas OP. Tieto náklady sa overili na mieste v príslušných spoločnostiach.

               (42)

               Odpočítať sa museli aj rozpätia zisku vzťahujúce sa na operácie žiadateľa počas OP, pokiaľ ide o príslušný výrobok. V tejto súvislosti sa skutočný zisk prepojených obchodníkov nemohol použiť, pretože vzťah medzi vyvážajúcim výrobcom a prepojenými obchodníkmi spôsobil, že tieto úrovne zisku neboli spoľahlivé. Okrem toho spoločnosť na mieste vysvetlila, že obvykle nezohľadňuje takéto sadzby zisku spôsobom, ktorý vyžaduje prešetrovanie. Žiadateľ preto navrhol, aby Komisia použila normálnu úroveň zisku použitú v predchádzajúcom prešetrovaní. Vzhľadom na neexistenciu iných údajov, ako už bolo vysvetlené, sa Komisia rozhodla použiť sadzbu stanovenú v pôvodnom prešetrovaní.

         6.   Porovnanie

               (43)

               Podľa článku 2 ods. 11 a 12 základného nariadenia bolo dumpingové rozpätie pre Greenwood Houseware stanovené na základe porovnania váženej priemernej normálnej hodnoty podľa druhu výrobku s už stanovenou váženou priemernou vývoznou cenou podľa druhu výrobku.

               (44)

               Porovnanie sa uskutočnilo na základe ceny zo závodu a na rovnakej úrovni obchodu.

               (45)

               Na účely zabezpečenia spravodlivého porovnania normálnej hodnoty s vývoznou cenou sa vo forme úprav primerane zohľadnili rozdiely ovplyvňujúce ceny a cenovú porovnateľnosť v súlade s článkom 2 ods. 10 základného nariadenia. V prípadoch, keď to bolo vhodné a odôvodnené, sa povolili úpravy v prípade rozdielov v nepriamych daniach, dopravných nákladoch a nákladoch na poistenie, nákladoch na manipuláciu, nakladanie a dodatočných nákladoch, nákladoch na balenie, úverových nákladoch, nákladoch na záruky a provízie.

         7.   Dumpingové rozpätie

               (46)

               Porovnanie poukázalo na existenciu dumpingu. Toto dumpingové rozpätie vyjadrené ako podiel čistej ceny franko hranica Európskej únie, bez cla, je 22,7 %.

         D.   SPÄTNÝ VÝBER ANTIDUMPINGOVÉHO CLA

               (47)

               Z hľadiska uvedených zistení by sa antidumpingové clo vzťahujúce sa na žiadateľa malo vyberať spätne v prípade dovozu príslušného výrobku, ktorý podliehal registrácii podľa článku 3 nariadenia Komisie (ES) č. 356/2009.

         E.   ZVEREJNENIE

               (48)

               Zainteresované strany boli informované o základných skutočnostiach a úvahách, na základe ktorých bolo zámerom uložiť zmenené a doplnené antidumpingové clo na dovoz žehliacich dosiek od žiadateľa a vybrať toto clo spätne v prípade dovozu, ktorý podlieha registrácii.

               (49)

               Všetky zainteresované strany mali možnosť predložiť pripomienky. Ich pripomienky sa posúdili a v prípade potreby zohľadnili, ale neboli takej povahy, aby zmenili závery.

               (50)

               Toto preskúmanie nemá vplyv na dátum uplynutia opatrení uložených nariadením (ES) č. 452/2007 podľa článku 11 ods. 2 základného nariadenia,

         PRIJALA TOTO NARIADENIE:
   Článok 1
   Tabuľka v článku 1 ods. 2 nariadenia Rady (ES) č. 452/2007 sa týmto mení a dopĺňa vložením tohto textu:

                  „Krajina

                  Výrobca

                  Sadzba cla
                  (%)

                  Doplnkový kód TARIC

                  ČĽR

                  Greenwood Houseware (Zhuhai) Ltd

                  22,7 (5)

                  A953

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2010

            Za Radu

            predsedníčka

         E. SALGADO

      (1)  Ú. v. EÚ L 343, 22.12.2009, s. 51.

      (2)  Ú. v. ES L 56, 6.3.1996, s. 1.

      (3)  Ú. v. EÚ L 109, 26.4.2007, s. 12.

      (4)  Ú. v. EÚ L 109, 30.4.2009, s. 6.

      (5)  Takto uložené clo sa vyberá spätne v prípade dovozu príslušného výrobku registrovaného podľa článku 3 nariadenia (ES) č. 356/2009 (). Colným orgánom sa týmto nariaďuje, aby zastavili registráciu dovozu príslušného výrobku s pôvodom v Čínskej ľudovej republike, ktorý vyrába spoločnosť Greenwood Houseware (Zhuhai) Ltd.

      (6)  Ú. v. EÚ L 109, 30.4.2009, s. 6.“


title: Vykonávacie nariadenie Rady (EÚ) č. 577/2014 z  28. mája 2014 , ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               29.5.2014

               SK

               Úradný vestník Európskej únie

               L 160/7

         VYKONÁVACIE NARIADENIE RADY (EÚ) č. 577/2014
   z 28. mája 2014,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
   keďže:

               (1)

               Rada 17. marca 2014 prijala nariadenie (EÚ) č. 269/2014.

               (2)

               Informácie o sedemnástich osobách a dvoch subjektoch zaradených do zoznamu osôb, subjektov a orgánov, na ktoré sa vzťahujú reštriktívne opatrenia v nariadení (EÚ) č. 269/2014, by sa mali zmeniť.

               (3)

               Príloha I k nariadeniu (EÚ) č. 269/2014 by sa mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 269/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2014

            Za Radu

            predseda

         E. VENIZELOS

      (1)  Ú. v. EÚ L 78, 17.3.2014, s. 6.

      PRÍLOHA
      Záznamy o nasledujúcich osobách a subjektoch uvedené v prílohe I k nariadeniu (EÚ) č. 269/2014 sa nahrádzajú záznamami uvedenými nižšie.
      Osoby:

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  Vladimir Andreevich Konstantinov
                  (Владимир Андреевич Константинов)

                  dátum nar.: 19.11.1956
                  Vladimirovca, okres Slobozia, Moldavská republika

                  Ako predseda krymskej najvyššej rady zohrával Konstantinov dôležitú úlohu pri rozhodovaní krymskej najvyššej rady o „referende“ proti územnej celistvosti Ukrajiny a vyzýval voličov, aby volili za nezávislosť Krymu.

                  17.3.2014

                  Pyotr Anatolyevich Zima
                  (Пётр Анатольевич Зима)

                  dátum nar.: 29.3.1965

                  „Predseda vlády“ Aksyonov vymenoval Zimu 3. marca 2014 za nového riaditeľa Krymskej bezpečnostnej služby (SBU) a Zima svoje vymenovanie prijal. Ruskej spravodajskej službe (SVR) poskytol dôležité informácie vrátane databázy. Tieto informácie zahŕňali informácie o euro-majdanských aktivistoch a ochrancoch ľudských práv na Kryme. Zohrával dôležitú úlohu pri bránení ukrajinským orgánom v kontrole krymského územia.
                  Bývalí dôstojníci SBU na Kryme vyhlásili 11. marca 2014 vytvorenie nezávislej Krymskej bezpečnostnej služby.

                  17.3.2014

                  Yuriy Gennadyevich Zherebtsov
                  (Юрий Геннадьевич Жеребцов)

                  dátum nar.: 19.11.1965

                  Poradca predsedu krymskej najvyššej rady, jeden z hlavných organizátorov „referenda“ zo 16. marca 2014 proti územnej celistvosti Ukrajiny.

                  17.3.2014

                  Anatoliy Alekseevich Sidorov
                  (Анатолий Алексеевич Сидоров)

                  dátum nar.: 2.7.1958

                  Veliteľ ruského západného vojenského okruhu, ktorého jednotky sú nasadené na Kryme. Je zodpovedný za časť ruskej vojenskej prítomnosti na Kryme, ktorá narúša zvrchovanosť Ukrajiny, a pomáhal krymským orgánom pri zabraňovaní verejným demonštráciám proti snahám o „referendum“ a pripojenie k Rusku.

                  17.3.2014

                  Aleksandr Viktorovich Galkin
                  (Александр Викторович Галкин)

                  dátum nar.: 22.3.1958

                  Veliteľ ruského južného vojenského okruhu. Jednotky južného vojenského okruhu sú nasadené na Kryme. Je zodpovedný za časť ruskej vojenskej prítomnosti na Kryme, ktorá narúša zvrchovanosť Ukrajiny, a pomáhal krymským orgánom pri zabraňovaní verejným demonštráciám proti snahám o „referendum“ a pripojenie k Rusku.
                  Čiernomorská flotila spadá pod Galkinove velenie a veľká časť ozbrojených jednotiek prišla na Krym cez južný vojenský okruh.

                  17.3.2014

                  Mikhail Grigoryevich Malyshev
                  (Михаил Григорьевич Малышев)

                  dátum nar.: 10.10.1955

                  Predseda krymskej volebnej komisie.
                  Zodpovedný za vykonanie krymského „referenda“. V rámci ruského systému je zodpovedný za podpísanie výsledkov „referenda“.

                  21.3.2014

                  Valery Kirillovich Medvedev
                  (Валерий Кириллович Медведев)

                  dátum nar.: 21.8.1946
                  Rusko

                  Zodpovedný za vykonanie krymského „referenda“. V rámci ruského systému je zodpovedný za podpísanie výsledkov „referenda“.

                  21.3.2014

                  generálporučík Igor Nikolaevich Turchenyuk
                  (Игорь Николаевич Турченюк)

                  dátum nar.: 5.12.1959
                  Kirgizsko/Oš

                     De facto veliteľ ruských vojsk nasadených na území Krymu (ktoré Rusko naďalej oficiálne nazýva „jednotky miestnej domobrany“).

                  21.3.2014

                  Elena Borisovna Mizulina
                  (Елена Борисовна Мизулина)

                  dátum nar.: 9.12.1954
                  Bui, oblasť Kostroma

                  Iniciátorka a spolunavrhovateľka nedávnych legislatívnych návrhov v Rusku, ktoré majú umožniť regiónom iných krajín pripojiť sa k Rusku bez toho, aby s tým najskôr súhlasili ústredné orgány týchto krajín.

                  21.3.2014

                  Valeriy Dmitrievich Bolotov
                  (Валерий Дмитриевич Болотов)

                  dátum nar.: 13.2.1970
                  Stachanov, Luhanská oblasť, Ukrajinská SSR

                  Jeden z vodcov separatistickej skupiny „Juhovýchodná armáda“, ktorá obsadila budovu Bezpečnostnej služby v Luhanskej oblasti. Pred obsadením budovy spolu s ostatnými komplicmi mal v držbe zbrane, ktoré boli jednoznačne dodané ilegálne z Ruska a od miestnych zločineckých skupín.

                  29.4.2014

                  Andriy Yevgenevich Purgin
                  (Андрей Евгеньевич Пургин)

                  dátum nar.: 6.1.1972

                  Vedúci predstaviteľ „Doneckej republiky“, aktívny účastník a organizátor separatistických aktivít, koordinátor akcií „ruských turistov“ v Donecku. Spoluzakladateľ „Donbaskej občianskej iniciatívy za Eurázijskú úniu“.

                  29.4.2014

                  Sergey Gennadevich Tsyplakov
                  (Сергей Геннадьевич Цыплаков)

                  dátum nar.: 1.5.1983
                  Doneck, Ukrajinská SSR

                  Jeden z vodcov ideologickej radikálnej organizácie Donbaských ľudových milícií. Aktívne sa zúčastňoval na obsadení viacerých štátnych budov v Doneckej oblasti.

                  29.4.2014

                  Igor Vsevolodovich Girkin alias Igor Strelkov
                  (Игорь Всеволодович Гиркин)

                  dátum nar.: 17.12.1970
                  číslo cestovného pasu 4506460961

                  Označený za člena Hlavného riaditeľstva spravodajskej služby generálneho štábu ozbrojených síl Ruskej federácie (GRU). Bol zapojený do incidentov v Slovjansku. Je asistentom Sergeja Aksionova, samozvaného predsedu vlády Krymu, pre bezpečnostné otázky.

                  29.4.2014

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  dátum nar.: 2.5.1965
                  Slovjansk

                  Samozvaný starosta Slovjanska. Vyzval Vladimíra Putina, aby vyslal ruské jednotky na ochranu mesta a neskôr ho požiadal o dodávku zbraní. Ponomariovovi muži sa podieľali na únosoch (uniesli ukrajinských novinárov – spravodajcov Irmu Kratovú a Simona Ostrovského, spravodajcu stanice Vice News. Oboch neskôr prepustili. Zadržiavali vojenských pozorovateľov vyslaných na základe viedenského dokumentu OBSE).

                  12.5.2014

                  Igor Mykolaiovych Bezler
                  Igor Nikolaevich Bezler
                  (Игорь Николаевич Безлер)

                  dátum nar.: 30.12.1965
                  Simferopol

                  Jeden z vodcov samozvaných milícií v Horlivke. Prevzal kontrolu nad bezpečnostnou službou v budove ukrajinského úradu v Doneckej oblasti a potom obsadil okresný úrad ministerstva vnútra v meste Horlivka. Má kontakty s Igorom Girkinom, pod ktorého velením sa podľa ukrajinskej spravodajskej služby SBU podieľal na vražde ľudového poslanca miestneho zastupiteľstva v Horlivke Volodymyra Rybaka.

                  12.5.2014

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  dátum nar.: 2.6.1970
                  Dnepropetrovsk

                  Člen Rady. Verejne vyzval na vytvorenie Novorossijskej federatívnej republiky pozostávajúcej z juhovýchodných ukrajinských oblastí.

                  12.5.2014

                  Roman Lyagin
                  (Роман Лягин)

                  dátum nar.: 30.5.1980
                  Doneck

                  Vedúci ústrednej volebnej komisie „Doneckej ľudovej republiky“. Aktívne organizoval referendum o sebaurčení „Doneckej ľudovej republiky“ naplánované na 11. mája.

                  12.5.2014

            Subjekty:

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  PJSC Chernomorneftegaz
                  alias Chornomornaftogaz

                  Prospekt Kirova/per. Sovarkomovskji 52/1 Simferopol, Krym

                  „Krymský parlament“ prijal 17. marca 2014 uznesenie o vyvlastnení majetku podniku Chernomorneftegaz v mene „Krymskej republiky“. Podnik tak prakticky skonfiškovali krymské „orgány“.

                  12.5.2014

                  Feodosia
                  alias Feodossyskoje Predprijatije po obespetscheniju nefteproduktami

                  98107, Krym, Feodosiya, Geologicheskaya ul. 2
                  Spoločnosť poskytujúca služby prekládky surovej ropy a ropných produktov

                  „Krymský parlament“ prijal 17. marca 2014 uznesenie o vyvlastnení majetku podniku Feodosia v mene „Krymskej republiky“. Podnik tak prakticky skonfiškovali krymské „orgány“.

                  12.5.2014


title: Vykonávacie nariadenie Komisie (EÚ) 2016/32 zo 14. januára 2016, ktorým sa konečné antidumpingové clo uložené vykonávacím nariadením (EÚ) 2015/82 na dovoz kyseliny citrónovej s pôvodom v Čínskej ľudovej republike rozširuje na dovoz kyseliny citrónovej zasielanej z Malajzie, bez ohľadu na to, či má alebo nemá deklarovaný pôvod v Malajzii

text:
               15.1.2016

               SK

               Úradný vestník Európskej únie

               L 10/3

         VYKONÁVACIE NARIADENIE KOMISIE (EÚ) 2016/32
   zo 14. januára 2016,
   ktorým sa konečné antidumpingové clo uložené vykonávacím nariadením (EÚ) 2015/82 na dovoz kyseliny citrónovej s pôvodom v Čínskej ľudovej republike rozširuje na dovoz kyseliny citrónovej zasielanej z Malajzie, bez ohľadu na to, či má alebo nemá deklarovaný pôvod v Malajzii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) („základné nariadenie“), a najmä na jeho článok 13,
   keďže:
   1.   POSTUP

   1.1.   Existujúce opatrenia

               (1)

               Rada po antidumpingovom prešetrovaní (ďalej len „pôvodné prešetrovanie“) uložila nariadením (ES) č. 1193/2008 (2) konečné antidumpingové clo na dovoz kyseliny citrónovej s pôvodom v Čínskej ľudovej republike (ďalej len „ČĽR“). Opatrenia mali formu cla ad valorem v rozmedzí od 6,6 % do 42,7 %. (ďalej len „pôvodné opatrenia“).

               (2)

               Európska komisia (ďalej len „Komisia“) rozhodnutím 2008/899/ES (3) prijala cenové záväzky ponúknuté siedmimi čínskymi vyvážajúcimi výrobcami alebo skupinou vyvážajúcich výrobcov spolu s Čínskou obchodnou komorou dovozcov a vývozcov kovov, minerálov a chemických látok.

               (3)

               Komisia rozhodnutím 2012/501/EÚ (4) následne zrušila záväzok ponúknutý jedným z vyvážajúcich výrobcov, t. j. spoločnosťou Laiwu Taihe Biochemistry Co. Ltd (ďalej len „spoločnosť Laiwu“).

               (4)

               Po preskúmaní pred uplynutím platnosti podľa článku 11 ods. 2 základného nariadenia a čiastočnom priebežnom preskúmaní podľa článku 11 ods. 3 základného nariadenia (ďalej len „predchádzajúce prešetrovania“) Komisia vykonávacím nariadením (EÚ) 2015/82 (5) zachovala konečné opatrenia a zmenila ich úroveň. Platné konečné antidumpingové clá na dovoz kyseliny citrónovej s pôvodom v ČĽR sú v rozsahu medzi 15,3 % a 42,7 % (ďalej len „platné opatrenia“).

         1.2.   Dotknutý výrobok a výrobok, ktorý je predmetom prešetrovania

               (5)

               Dotknutým výrobkom je výrobok vymedzený v pôvodnom prešetrovaní, t. j. kyselina citrónová (vrátane trinátria-citrátu dihydrátu) s pôvodom v ČĽR, ktorá v súčasnosti patrí pod číselné znaky KN 2918 14 00 a ex 2918 15 00 (ďalej len „dotknutý výrobok“).

               (6)

               Výrobok, ktorý je predmetom prešetrovania, je rovnaký ako výrobok vymedzený v predchádzajúcom odôvodnení, no zasielaný je z Malajzie, bez ohľadu na to, či má alebo nemá deklarovaný pôvod v Malajzii, a v súčasnosti patrí pod rovnaké číselné znaky KN ako dotknutý výrobok (ďalej len „výrobok, ktorý je predmetom prešetrovania“). Kódy TARIC pre výrobok, ktorý je predmetom prešetrovania, sú 2918140010 a 2918150011.

               (7)

               Prešetrovaním sa preukázalo, že kyselina citrónová vyvážaná do Únie z ČĽR a kyselina citrónová zasielaná do Únie z Malajzie majú rovnaké základné fyzikálne a technické charakteristiky a rovnaké použitie a z tohto dôvodu sa považujú za podobné výrobky v zmysle článku 1 ods. 4 základného nariadenia.

         1.3.   Dôvody na začatie prešetrovania

               (8)

               Komisia mala k dispozícii dostatočné prima facie dôkazy o tom, že platné opatrenia sa obchádzajú prostredníctvom dovozu výrobku, ktorý je predmetom prešetrovania, z Malajzie.

               (9)

               Z informácií, ktoré má Komisia k dispozícii, vyplynulo, že po uložení opatrení na dotknutý výrobok, ako sa uvádza v odôvodneniach 1 až 4, došlo k významnej zmene v štruktúre obchodu týkajúcej sa vývozu z Čínskej ľudovej republiky a Malajzie do Únie, a že pre takúto zmenu neexistuje iná dostatočná náležitá príčina alebo ekonomické opodstatnenie, než je uloženie cla.

               (10)

               Komisia mala okrem toho k dispozícii dostatočné dôkazy prima facie o tom, že nápravné účinky platných opatrení sú oslabované z hľadiska jeho množstva, ako aj ceny.

               (11)

               Napokon, Komisia mala dostatočné dôkazy prima facie o tom, že ceny výrobku, ktorý je predmetom prešetrovania, sú v porovnaní s normálnou hodnotou dotknutého výrobku, ktorá bola stanovená predtým, dumpingové.

         1.4.   Začatie prešetrovania z úradnej moci

               (12)

               Keďže Komisia po informovaní členských štátov dospela k záveru, že existujú dostatočné dôkazy prima facie na začatie prešetrovania, 1. mája 2015 z vlastnej iniciatívy začala, vykonávacím nariadením Komisie (EÚ) 2015/706 (6) (ďalej len „nariadenie o začatí prešetrovania“), prešetrovanie podľa článku 13 ods. 3 a článku 14 ods. 5 základného nariadenia. Komisia tiež prostredníctvom nariadenia o začatí prešetrovania nariadila colným orgánom, aby registrovali dovoz kyseliny citrónovej zasielanej z Malajzie.

         1.5.   Prešetrovanie

               (13)

               Komisia o začatí prešetrovania oficiálne upovedomila orgány ČĽR, Malajzie, známych vyvážajúcich výrobcov v týchto krajinách, dovozcov v Únii, o ktorých je známe, že sa ich konanie týka, a výrobné odvetvie Únie. Kontaktné údaje vyvážajúcich výrobcov v Malajzii poskytla Misia Malajzie pri Európskej únii. Týmto vyvážajúcim výrobcom v Malajzii boli zaslané formuláre žiadostí o oslobodenie. Dotazníky boli zaslané aj známym vyvážajúcim výrobcom v ČĽR a neprepojeným dovozcom v Únii.

               (14)

               Zainteresované strany dostali príležitosť písomne vyjadriť svoje stanoviská a požiadať o vypočutie Komisiou a/alebo úradníkom pre vypočutie v lehote stanovenej v nariadení o začatí prešetrovania. Všetky zainteresované strany boli pritom upozornené na skutočnosť, že odmietnutie spolupráce môže viesť k uplatneniu článku 18 základného nariadenia, a teda k vypracovaniu zistení na základe dostupných skutočností.

               (15)

               Jedna malajzijská spoločnosť sa prihlásila s tvrdením, že nie je výrobcom, ale len používateľom kyseliny citrónovej, a preto o oslobodenie nepožiadala. Táto spoločnosť bola informovaná o tom, že ak má v Malajzii akékoľvek prepojené výrobné spoločnosti, aj tie sa vyzývajú, aby odpovedali na formulár žiadosti o oslobodenie. Komisia nedostala vyplnený formulár žiadosti o oslobodenie od žiadneho malajzijského vyvážajúceho výrobcu. Vyplnené dotazníky predložilo šesť vyvážajúcich výrobcov v ČĽR a štyria neprepojení dovozcovia v Únii.

         1.6.   Sledované obdobie a obdobie prešetrovania

               (16)

               Obdobie prešetrovania trvalo od 1. januára 2011 do 31. marca 2015. Údaje týkajúce sa obdobia prešetrovania sa zhromažďovali s cieľom prešetriť okrem iného údajnú zmenu v štruktúre obchodu. Podrobnejšie údaje sa zhromažďovali za sledované obdobie od 1. januára 2014 do 31. marca 2015 s cieľom preskúmať možné oslabenie nápravných účinkov platných opatrení z hľadiska cien a/alebo množstiev, a výskyt dumpingu.

         2.   VÝSLEDKY PREŠETROVANIA

   2.1.   Všeobecné úvahy

               (17)

               V súlade s článkom 13 ods. 1 základného nariadenia sa na účely posúdenia existencie obchádzania postupne analyzovalo, či došlo k zmene v štruktúre obchodu medzi ČĽR, Malajziou a Úniou; či táto zmena vychádzala z praxe, procesu alebo z činnosti, pre ktorú neexistovala iná dostatočne náležitá príčina alebo iné ekonomické opodstatnenie okrem uloženia cla, či existujú dôkazy o ujme alebo o oslabovaní nápravných účinkov cla z hľadiska ceny a/alebo množstva výrobku, ktorý je predmetom prešetrovania, a či sú k dispozícii dôkazy o existencii dumpingu vo vzťahu k normálnym hodnotám, ktoré boli predtým stanovené v pôvodnom prešetrovaní, ak je to potrebné v súlade s ustanoveniami článku 2 základného nariadenia.

         2.2.   Miera spolupráce a stanovenie objemu obchodu

      Malajzia

               (18)

               Pri tomto prešetrovaní nespolupracoval žiadny z vývozcov so sídlom v Malajzii. Vzhľadom na nedostatočnú spoluprácu boli v súlade s článkom 18 ods. 1 základného nariadenia zistenia týkajúce sa vývozu kyseliny citrónovej z Malajzie do Únie stanovené na základe dostupných údajov. Na určenie celkových objemov dovozu z Malajzie do Únie sa v tomto prípade použili údaje z databázy Comext.

      ČĽR

               (19)

               Vyplnený dotazník predložilo šesť výrobcov/vývozcov v ČĽR, na ktorých sa takisto vzťahovali záväzky. Vývoz spolupracujúcich spoločností predstavoval počas sledovaného obdobia približne 54 % celkového čínskeho vývozu do Únie a približne 69 % čínskeho vývozu do Malajzie.

               (20)

               V dôsledku nedostatočnej spolupráce zo strany Malajzie a iba čiastočnej spolupráce zo strany ČĽR sa na určenie celkových objemov vývozu z ČĽR do Únie použili údaje z databázy Comext. Tieto údaje boli preverené na základe čínskej vnútroštátnej štatistiky. Čínska vnútroštátna štatistika sa použila aj na stanovenie celkových objemov vývozu z ČĽR do Malajzie.

               (21)

               Štatistické údaje boli preverené na základe údajov, ktoré predložili šiesti spolupracujúci vyvážajúci výrobcovia. Údaje, ktoré predložili spolupracujúce spoločnosti, vykazovali podobný trend ako trend stanovený na základe databázy Comext na jednej strane a čínskej vnútroštátnej štatistiky na strane druhej.

         2.3.   Zmena v štruktúre obchodu

      Dovoz kyseliny citrónovej do Únie

               (22)

               Počas obdobia prešetrovania dovoz dotknutého výrobku z ČĽR do Únie najprv vzrástol v roku 2012 v porovnaní s rokom 2011, a to o 14 %. Následne v roku 2013 klesol pod úroveň roku 2011 a potom v roku 2014 do konca sledovaného obdobia znovu vzrástol. Počas obdobia prešetrovania došlo k celkovému nárastu o 5 %, a to z 201 345 ton v roku 2011 na 210 516 ton počas sledovaného obdobia.

               (23)

               Treba to chápať v súvislosti s relatívnym nárastom dovozu z Malajzie o viac ako osemkrát, ku ktorému došlo počas toho istého obdobia, t. j. zo 792 ton v roku 2011 na 6 837 ton počas sledovaného obdobia. Celkový nárast objemu dovozu z Malajzie v období od roku 2011 do konca sledovaného obdobia predstavoval vyše 6 000 ton.

               (24)

               Tabuľka 1 znázorňuje dovezené množstvá kyseliny citrónovej z ČĽR (7) a Malajzie do Únie od 1. januára 2011 do konca sledovaného obdobia.

                  Tabuľka 1

                  Objemy dovozu z ČĽR a Malajzie do Únie

                           2011

                           2012

                           2013

                           2014

                           Sledované obdobie (8)

                           Čína (v tonách)

                           201 345

                           230 454

                           193 383

                           205 791

                           210 516

                              Index

                              100

                              114

                              96

                              102

                              105

                           Malajzia (v tonách)

                           792

                           1 972

                           4 403

                           6 559

                           6 837

                              Index

                              100

                              249

                              556

                              828

                              863

      Vývoz z ČĽR do Malajzie

               (25)

               Rovnako, ako sa uvádza v tabuľke 2, došlo počas obdobia prešetrovania k podstatnému relatívnemu nárastu vývozu kyseliny citrónovej z ČĽR do Malajzie, t. j. zo 7 990 ton v roku 2011 na 13 763 ton počas sledovaného obdobia, čo predstavuje nárast o viac ako 70 %. Tento nárast predstavoval približne 6 000 ton, a teda takmer presne zodpovedal nárastu objemov dovozu z Malajzie do Únie, ako je uvedené v tabuľke 1. Tento stúpajúci trend bol zaznamenaný aj so zreteľom na šesť spolupracujúcich čínskych vyvážajúcich výrobcov.

                  Tabuľka 2

                  Objemy dovozu z ČĽR do Malajzie

                           2011

                           2012

                           2013

                           2014

                           Sledované obdobie

                           Množstvo celkového vývozu do Malajzie (v tonách)

                           7 990

                           7 333

                           11 693

                           15 172

                           13 763

                           Index celkového vývozu do Malajzie

                              100

                              92

                              146

                              190

                              172

                           Index vývozu do Malajzie uskutočňovaného spolupracujúcimi čínskymi vyvážajúcimi výrobcami

                              100

                              123

                              209

                              197

                              216

                              Zdroj: Goodwill China Business Information Ltd, vyplnené dotazníky.

      Záver o zmene v štruktúre obchodu

               (26)

               Po uložení pôvodných opatrení sa zvýšili objemy vývozu z Malajzie do Únie, ako aj vývozu z ČĽR do Malajzie. Predstavuje to zmenu v štruktúre obchodu medzi ČĽR a Malajziou na jednej strane a Malajziou a Úniou na strane druhej.

               (27)

               Hoci je potrebné poznamenať, že v absolútnom vyjadrení bol objem dovozu z Malajzie do Únie počas obdobia prešetrovania stále pomerne nízky, trend prudko vrastá.

         2.4.   Charakter praktiky obchádzania

               (28)

               V článku 13 ods. 1 základného nariadenia sa vyžaduje, aby zmena v štruktúre obchodu vychádzala z praxe, procesu alebo činnosti, pre ktorú neexistuje dostatočne náležitá príčina ani iné ekonomické opodstatnenie okrem uloženia cla. Prax, proces alebo činnosť zahŕňa okrem iného zasielanie výrobku, ktorý podlieha opatreniam, cez tretie krajiny.

      Objem výroby v Malajzii

               (29)

               Keďže žiadna spoločnosť v Malajzii nespolupracovala, nebolo možné získať informácie o možnej úrovni skutočnej výroby výrobku, ktorý je predmetom prešetrovania, v Malajzii.

      Prekládka

               (30)

               Na začiatku tohto prešetrovania mala Komisia k dispozícii dôkazy o tom, že niektorí čínski vyvážajúci výrobcovia majú obchodné kontakty s dovozcami v Únii, z čoho vyplývala možnosť vyhýbania sa clám prostredníctvom prekládky. Okrem toho, ako sa uvádza v odôvodnení 29, nebol k dispozícii nijaký dôkaz o existencii skutočnej výroby v Malajzii a žiadna zo spoločností v Malajzii nespolupracovala. Navyše, ako sa uvádza v odôvodneniach 22 až 26, došlo k zjavnej zmene v štruktúre obchodu, čo dokazuje súbežný nárast vývozu z ČĽR do Malajzie a dovozu z Malajzie do Únie, a to v takmer rovnakých množstvách.

               (31)

               Preto sa dospelo k záveru, že dochádza k prekládke kyseliny citrónovej čínskeho pôvodu do Únie cez Malajziu.

         2.5.   Neexistencia inej dostatočne náležitej príčiny alebo iného ekonomického opodstatnenia, než je uloženie antidumpingového cla

               (32)

               Prešetrovaním sa neodhalila žiadna iná dostatočne náležitá príčina ani iné ekonomické opodstatnenie prekládky, než je obchádzanie platných opatrení v prípade dotknutého výrobku. Okrem cla sa nezistili žiadne iné prvky, ktoré by bolo možné považovať za vyváženie nákladov na prekládku, najmä vzhľadom na dopravu a opätovné naloženie kyseliny citrónovej s pôvodom v ČĽR cez Malajziu.

         2.6.   Narúšanie nápravných účinkov antidumpingového cla

               (33)

               S cieľom posúdiť, či sa dovozom kyseliny citrónovej oslabili nápravné účinky platných opatrení z hľadiska množstiev a cien, použili sa údaje z databázy Comext ako najlepšie dostupné údaje týkajúce sa množstiev a cien dovozu z Malajzie. Ceny, ktoré boli takto určené, sa porovnali s úrovňou odstránenia ujmy stanovenou pre výrobcov z Únie počas predchádzajúcich prešetrovaní (9).

               (34)

               Hoci je potrebné poznamenať, že v absolútnom vyjadrení bol objem dovozu z Malajzie do Únie počas obdobia prešetrovania stále pomerne nízky, jeho trend prudko vrastá. Zvýšenie dovozu z Malajzie do Únie zo 792 ton v roku 2011 na 6 837 ton počas sledovaného obdobia sa preto z hľadiska relatívneho objemu pokladalo za významné.

               (35)

               Vykonalo sa porovnanie úrovne odstránenia ujmy stanovenej pri predchádzajúcich prešetrovaniach s priemernou vývoznou cenou určenou pre Malajziu na základe údajov z databázy Comext v rámci tohto prešetrovania a upravenou vzhľadom na náklady po dovoze. Vzhľadom na nedostatočnú spoluprácu sa náklady po dovoze takisto stanovili na základe údajov z predchádzajúcich prešetrovaní. Z porovnania vyplynul výrazný predaj pod cenu v prípade Malajzie, a to vo výške 30 – 40 %. Dospelo sa preto k záveru, že nápravné účinky platných opatrení sú oslabené tak z hľadiska množstiev, ako aj z hľadiska cien.

         2.7.   Dôkazy o existencii dumpingu

               (36)

               Napokon sa v súlade s článkom 13 ods. 1 základného nariadenia skúmalo, či existujú dôkazy o existencii dumpingu vo vzťahu k normálnej hodnote stanovenej pri predchádzajúcich prešetrovaniach.

               (37)

               V rámci predchádzajúcich prešetrovaní bola normálna hodnota pre ČĽR stanovená na základe cien v Kanade, ktorá sa počas týchto prešetrovaní považovala za vhodnú analogickú krajinu s trhovým hospodárstvom.

               (38)

               Vývozné ceny z Malajzie do Únie boli stanovené na základe dostupných skutočností, t. j. na základe priemernej vývoznej ceny kyseliny citrónovej počas sledovaného obdobia, uvedenej v databáze Comext a upravenej tak, ako je uvedené nižšie.

               (39)

               V záujme objektívneho porovnania normálnej hodnoty s vývoznou cenou sa vo forme úprav primerane zohľadnili rozdiely ovplyvňujúce ceny a cenovú porovnateľnosť v súlade s článkom 2 ods. 10 základného nariadenia. V súlade s tým boli vykonané úpravy zohľadňujúce rozdiely v nákladoch na dopravu a poistenie. Vzhľadom na to, že výrobcovia v Malajzii vôbec nespolupracovali, úpravy sa museli stanoviť na základe dostupných skutočností, t. j. na základe cenovej ponuky stanovenej počas sledovaného obdobia nezávislým poskytovateľom cenových ponúk v oblasti celosvetovej prepravy tovaru (10) pre dopravu a poistenie medzi daným prístavom v Malajzii a daným prístavom v Únii pri dodacích podmienkach CIF odhadovaných na 65 – 75 EUR/mt.

               (40)

               V súlade s článkom 2 ods. 11 a 12 základného nariadenia sa dumpingové rozpätie vypočítalo porovnaním váženej priemernej normálnej hodnoty, ktorá bola stanovená pri predchádzajúcich prešetrovaniach, s príslušnými váženými priemernými vývoznými cenami z Malajzie do Únie, ako sa uvádzajú v odôvodneniach 38 a 39, počas sledovaného obdobia, vyjadrenými ako percento ceny CIF na hranici Únie, clo nezaplatené. Z porovnania vyplynul dumping vo výške 50 – 60 %.

         3.   OPATRENIA

               (41)

               Na základe uvedených skutočností Komisia dospela k záveru, že konečné antidumpingové clo uložené na dovoz kyseliny citrónovej s pôvodom v ČĽR do Únie sa obchádzalo prostredníctvom prekládky cez Malajziu podľa článku 13 ods. 1 základného nariadenia.

               (42)

               V súlade článkom 13 ods. 1 prvou vetou základného nariadenia by sa platné opatrenia na dovoz dotknutého výrobku mali preto rozšíriť na dovoz výrobku, ktorý je predmetom prešetrovania, t. j. rovnakého výrobku, zasielaného však z Malajzie, bez ohľadu na to, či je alebo nie je deklarovaný ako výrobok s pôvodom v Malajzii.

               (43)

               Opatrenia, ktoré sa majú rozšíriť, sú opatrenia stanovené v článku 1 ods. 2 vykonávacieho nariadenia Komisie (EÚ) 2015/82 pre „všetky ostatné spoločnosti“, t. j. v súčasnosti konečné antidumpingové clo vo výške 42,7 % uplatniteľné na čistú franko cenu na hranici Únie pred preclením.

               (44)

               V súlade s článkom 13 ods. 3 a článkom 14 ods. 5 základného nariadenia, podľa ktorých by sa všetky rozšírené opatrenia mali uplatňovať na výrobky, ktoré boli pri dovoze do Únie zaregistrované v súlade s nariadením o začatí prešetrovania, by sa z registrovaného dovozu kyseliny citrónovej zasielanej z Malajzie malo vybrať clo.

         4.   ŽIADOSTI O OSLOBODENIE

               (45)

               Ako je uvedené v odôvodnení 15, žiadny z výrobcov v dotknutej krajine sa po oznámení začatia prešetrovania neprihlásil. V súlade s tým neboli podané žiadne žiadosti o oslobodenie od možného rozšírenia opatrení v súlade s článkom 13 ods. 4 základného nariadenia.

         5.   NOVÍ VÝVOZCOVIA

               (46)

               Bez toho, aby bol dotknutý článok 11 ods. 3 základného nariadenia, výrobcovia v Malajzii, ktorí sa v tomto konaní neprihlásili a počas sledovaného obdobia nevyvážali výrobok, ktorý je predmetom prešetrovania, do Únie a ktorí majú v úmysle podať žiadosť o oslobodenie od rozšíreného antidumpingového cla podľa článku 11 ods. 4 a článku 13 ods. 4 základného nariadenia, budú musieť vyplniť formulár žiadosti o oslobodenie, aby Komisia mohla posúdiť, či takéto oslobodenie možno udeliť. Takéto oslobodenie sa môže udeliť po vyhodnotení situácie na trhu, výrobnej kapacity a miery využitia kapacity, obstarávania a predaja, ako aj pravdepodobnosti pokračovania v praxi, pre ktoré neexistuje dostatočne náležitá príčina alebo ekonomické opodstatnenie, a dôkazov o existencii dumpingu. Komisia zvyčajne vykoná aj overovaciu návštevu priamo na mieste. Žiadosť by sa mala predložiť Komisii so všetkými relevantnými informáciami, najmä pokiaľ ide o akúkoľvek zmenu činností danej spoločnosti, ktoré sú spojené s výrobou a predajom.

               (47)

               V tých prípadoch, v ktorých sa udelí oslobodenie, Komisia po porade s poradným výborom navrhne zodpovedajúcu zmenu platných rozšírených opatrení. Každé udelené oslobodenie sa bude následne monitorovať, aby sa zabezpečil súlad s podmienkami.

         6.   ZVEREJNENIE

   Všetky zainteresované strany boli informované o základných skutočnostiach a úvahách, ktoré viedli k týmto záverom, a boli vyzvané, aby predložili pripomienky. Neboli predložené žiadne pripomienky.

               (48)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (ES) č. 1225/2009,

         PRIJALA TOTO NARIADENIE:
   Článok 1
   1.   Konečné antidumpingové clo uplatniteľné na „všetky ostatné spoločnosti“, uložené článkom 1 ods. 2 nariadenia (ES) č. 1193/2008 na dovoz kyseliny citrónovej s pôvodom Čínskej ľudovej republike, sa týmto rozširuje na dovoz kyseliny citrónovej zasielanej z Malajzie, bez ohľadu na to, či má alebo nemá deklarovaný pôvod v Malajzii, ktorá v súčasnosti patrí pod číselné znaky 2918 14 00 (kód TARIC 2918140010) a ex 2918 15 00 (kód TARIC 2918150011).
   2.   Clo rozšírené odsekom 1 tohto článku sa vyberá z dovozu zasielaného z Malajzie, ktorý má alebo nemá deklarovaný pôvod v Malajzii, registrovaného v súlade s článkom 2 vykonávacieho nariadenia (EÚ) 2015/706 a v súlade s článkom 13 ods. 3 a článkom 14 ods. 5 nariadenia (ES) č. 1225/2009.
   3.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   1.   Žiadosti o oslobodenie od cla rozšíreného článkom 1 sa podávajú písomne v jednom z úradných jazykov Európskej únie a musia byť podpísané osobou oprávnenou zastupovať subjekt, ktorý žiada o oslobodenie. Žiadosť je potrebné zaslať na adresu:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

         2.   V súlade s článkom 13 ods. 4 nariadenia (ES) č. 1225/2009 môže Komisia formou rozhodnutia povoliť oslobodenie dovozu uskutočňovaného spoločnosťami, ktoré neobchádzajú antidumpingové opatrenia uložené nariadením (EÚ) č. 791/2011, od cla rozšíreného článkom 1.
   Článok 3
   Colným orgánom sa týmto nariaďuje, aby ukončili registráciu dovozu, ktorá sa zaviedla v súlade s článkom 2 nariadenia (EÚ) 2015/706.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. januára 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Nariadenie Rady (ES) č. 1193/2008 z 1. decembra 2008, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz kyseliny citrónovej s pôvodom v Čínskej ľudovej republike (Ú. v. EÚ L 323, 3.12.2008, s. 1).

      (3)  Rozhodnutie Komisie 2008/899/ES z 2. decembra 2008, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike (Ú. v. EÚ L 323, 3.12.2008, s. 62).

      (4)  Rozhodnutie Komisie 2012/501/EÚ zo 7. septembra 2012, ktorým sa mení a dopĺňa rozhodnutie 2008/899/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike (Ú. v. EÚ L 244, 8.9.2012, s. 27).

      (5)  Vykonávacie nariadenie Komisie (EÚ) 2015/82 z 21. januára 2015, ktorým sa ukladá konečné antidumpingové clo na dovoz kyseliny citrónovej s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 a čiastočných priebežných preskúmaniach podľa článku 11 ods. 3 nariadenia (ES) č. 1225/2009 (Ú. v. EÚ L 15, 22.1.2015, s. 8).

      (6)  Vykonávacie nariadenie Komisie (EÚ) 2015/706 z 30. apríla 2015, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Komisie (EÚ) 2015/82 na dovoz kyseliny citrónovej s pôvodom v Čínskej ľudovej republike prostredníctvom dovozu kyseliny citrónovej odosielanej z Malajzie, ktorá má, alebo nemá deklarovaný pôvod v Malajzii, a na základe ktorého sa zavádza registrácia takéhoto dovozu (Ú. v. EÚ L 113, 1.5.2015, s. 38).

      (7)  Obdobia tohto prešetrovania, konkrétne roky 2011, 2012 a čiastočne aj sledované obdobie, sa časovo zhodujú s obdobiami uverejnenými v nariadení o preskúmaní pred uplynutím platnosti (EÚ) 2015/82, ktoré sa uvádza v odôvodnení 4. Objemy dovozu týkajúce sa tohto prešetrovania boli aktualizované na základe najnovších údajov dostupných v štatistike databázy Comext, a preto čísla nemusia presne zodpovedať číslam uverejneným v nariadení o preskúmaní pred uplynutím platnosti (EÚ) 2015/82.

      (8)  Údaje za sledované obdobie boli upravené na obdobie dvanástich mesiacov.

      Zdroj: Štatistika databázy Comext.

      (9)  Vykonávacie nariadenie (EÚ) 2015/82, odôvodnenie 167.

      (10)  www.worldfreightrates.com.


title: Vykonávacie nariadenie Komisie (EÚ) č. 1117/2013 zo 6. novembra 2013 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Arancia Rossa di Sicilia (CHZO)]

text:
               9.11.2013

               SK

               Úradný vestník Európskej únie

               L 299/18

         VYKONÁVACIE NARIADENIE KOMISIE (EÚ) č. 1117/2013
   zo 6. novembra 2013,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Arancia Rossa di Sicilia (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               V súlade s článkom 9 ods. 1 prvým pododsekom nariadenia (ES) č. 510/2006 Komisia preskúmala žiadosť Talianska o schválenie zmeny špecifikácie chráneného zemepisného označenia „Arancia Rossa di Sicilia“ zapísaného do registra na základe nariadenia Komisie (ES) č. 1107/96 (3).

               (3)

               Vzhľadom na to, že nejde o nepodstatnú zmenu, Komisia danú žiadosť o zmenu uverejnila v zmysle článku 6 ods. 2 nariadenia (ES) č. 510/2006 v Úradnom vestníku Európskej únie
                   (4). Vzhľadom na to, že Komisii nebola oznámená žiadna námietka v zmysle článku 7 uvedeného nariadenia, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. ES L 148, 21.6.1996, s. 1.

      (4)  Ú. v. EÚ C 369, 29.11.2012, s. 16.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      TALIANSKO
      Arancia Rossa di Sicilia (CHZO)


title: Vykonávacie nariadenie Komisie (EÚ) č. 1277/2011 z  8. decembra 2011 , ktorým sa mení a dopĺňa príloha I k nariadeniu Komisie (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu  Text s významom pre EHP

text:
               9.12.2011

               SK

               Úradný vestník Európskej únie

               L 327/42

         VYKONÁVACIE NARIADENIE KOMISIE (EÚ) č. 1277/2011
   z 8. decembra 2011,
   ktorým sa mení a dopĺňa príloha I k nariadeniu Komisie (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 15 ods. 5,
   keďže:

               (1)

               V nariadení Komisie (ES) č. 669/2009 (2) sa stanovujú pravidlá týkajúce sa zvýšenej miery úradných kontrol, ktoré sa majú vykonať pri dovoze určitých krmív a potravín neživočíšneho pôvodu uvedených v prílohe I k uvedenému nariadeniu (ďalej len „zoznam“), a to na miestach vstupu do oblastí uvedených v prílohe I k nariadeniu (ES) č. 882/2004.

               (2)

               V článku 2 nariadenia (ES) č. 669/2009 sa stanovuje, že zoznam sa má pravidelne preskúmavať, a to aspoň štvrťročne, pričom sa majú zohľadniť zdroje informácií uvedené v danom článku.

               (3)

               Z výskytu a závažnosti potravinových incidentov nahlásených prostredníctvom Systému rýchleho varovania pre potraviny a krmivá (Rapid Alert System for Feed and Food – RASFF), zo zistení misií do tretích krajín vykonaných Potravinovým a veterinárnym úradom, ako aj zo štvrťročných správ o zásielkach krmív a potravín neživočíšneho pôvodu, ktoré Komisii predložili členské štáty v súlade s článkom 15 nariadenia (ES) č. 669/2009, vyplýva potreba zmeniť a doplniť tento zoznam.

               (4)

               Zo zoznamu by sa konkrétne mali vyňať tie položky týkajúce sa komodít, v prípade ktorých je na základe uvedených informačných zdrojov preukázaný uspokojivý stupeň súladu s príslušnými bezpečnostnými požiadavkami stanovenými v právnych predpisoch Únie a v prípade ktorých už nie je preto opodstatnená zvýšená miera úradných kontrol.

               (5)

               Zoznam by sa mal okrem toho zmeniť tak, že sa zníži frekvencia úradných kontrol tých komodít, v prípade ktorých je na základe informačných zdrojov preukázané celkové zlepšenie súladu s príslušnými požiadavkami stanovenými v právnych predpisoch Únie a v prípade ktorých už nie je preto opodstatnená súčasná miera úradných kontrol.

               (6)

               Položky v zozname, ktoré sa týkajú určitého dovozu z Argentíny, Dominikánskej republiky, Egyptu a Indie, by sa preto mali zodpovedajúcim spôsobom zmeniť a doplniť.

               (7)

               V záujme zrozumiteľnosti právnych predpisov Únie je takisto potrebné spresniť v zozname položky, ktoré sa týkajú dovozu čerstvej papriky z Thajska a kŕmnych doplnkových látok a premixov z Indie a objasniť o aký druh papriky z Dominikánskej republiky, Egyptu a Thajska ide.

               (8)

               Zmena zoznamu spočívajúca vo vypustení odkazov na komodity a v znížení frekvencie kontrol by sa mala vykonať čo najskôr, keďže pôvodné bezpečnostné obavy sa odstránili. Tieto zmeny by sa preto mali uplatňovať od dátumu nadobudnutia účinnosti tohto nariadenia.

               (9)

               Vzhľadom na početné zmeny a doplnenia, ktoré treba vykonať v prílohe I k nariadeniu (ES) č. 669/2009, je vhodné ju nahradiť textom prílohy k tomuto nariadeniu.

               (10)

               Nariadenie (ES) č. 669/2009 by sa preto malo zodpovedajúcim spôsobom zmeniť a doplniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha I k nariadeniu (ES) č. 669/2009 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.
   Zmeny ďalej uvedených položiek v prílohe I k nariadeniu (ES) č. 669/2009 sa však uplatňujú odo dňa nadobudnutia účinnosti tohto nariadenia:

               a)

               vypustenie položiek týkajúcich sa týchto komodít:

                           i)

                           arašidové oriešky (nelúpané alebo lúpané), arašidové maslo a arašidové oriešky inak upravené alebo konzervované (potraviny a krmivá) z Argentíny;

                           ii)

                           fľaškovec (potraviny) z Dominikánskej republiky;

                           iii)

                           zelená fazuľa (potraviny) z Egypta;

               b)

               Zníženie frekvencie fyzických kontrol a kontrol totožnosti sušených korenín (potraviny) z Indie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2011

            Za Komisiu

            predseda

         José Manuel BARROSO

      (1)  Ú. v. EÚ L 165, 30.4.2004, s. 1.

      (2)  Ú. v. EÚ L 194, 25.7.2009, s. 11.

      PRÍLOHA

            „PRÍLOHA I
            A.   Krmivá a potraviny neživočíšneho pôvodu podliehajúce zvýšenej miere úradných kontrol na určených miestach vstupu

                        Krmivá a potraviny
                        (predpokladané použitie)

                        Kód KN (1)

                        Krajina pôvodu

                        Riziko

                        Frekvencia fyzických kontrol a kontrol totožnosti
                        (%)

                        Lieskovce
                        (nelúpané alebo lúpané)

                        0802 21 00; 0802 22 00

                        Azerbajdžan (AZ)

                        aflatoxíny

                        10

                           (Krmivá a potraviny)

                                    —

                                    Arašidové oriešky (arašidy), nelúpané

                                    —

                                 1202 41 00

                        Brazília (BR)

                        aflatoxíny

                        10

                                    —

                                    Arašidové oriešky (arašidy), lúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                                    —

                                    Arašidové oriešky (arašidy), inak upravené alebo konzervované

                                    —

                                    2008 11 91; 2008 11 96; 2008 11 98

                           (Krmivá a potraviny)

                        Sušené rezance

                        ex 1902

                        Čína (KN)

                        hliník

                        10

                           (Potraviny)

                        Pomelá

                        ex 0805 40 00

                        Čína (KN)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (11)

                        20

                           (Potraviny – čerstvé)

                        Čajové listy (čierne a zelené)

                        0902

                        Čína (KN)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (10)

                        10

                           (Potraviny)

                                    —

                                    Čínska fazuľa (s dlhými strukmi)
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikánska republika (DO)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (3)

                        50

                                    —

                                    Horká tekvička
                                    (Momordica charantia)

                                    —

                                    ex 0709 99 90; ex 0710 80 95

                                    —

                                    Paprika (sladká a iná ako sladká)
                                    (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažán

                                    —

                                    0709 30 00; ex 0710 80 95

                           (Potraviny – čerstvá, chladená alebo mrazená zelenina)

                                    —

                                    Pomaranče (čerstvé alebo sušené)

                                    —

                                    0805 10 20; 0805 10 80

                        Egypt (EG)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (7)

                        10

                                    —

                                    Broskyne (okrem nektáriniek)

                                    —

                                 0809 30 90

                                    —

                                    Granátové jablká

                                    —

                                 ex 0810 90 75

                                    —

                                    Jahody

                                    —

                                 0810 10 00

                           (Potraviny – čerstvé ovocie a zelenina)

                        Paprika (sladká a iná ako sladká) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egypt (EG)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (12)

                        10

                           (Potraviny – čerstvá, chladená alebo mrazená zelenina)

                                    —

                                    Arašidové oriešky (arašidy), nelúpané

                                    —

                                 1202 41 00

                        Ghana (GH)

                        aflatoxíny

                        50

                                    —

                                    Arašidové oriešky (arašidy), lúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                           (Krmivá a potraviny)

                        Listy karí (Bergera/Murraya koenigii)

                        ex 1211 90 85

                        India (IN)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (5)

                        10

                           (Potraviny – čerstvé bylinky)

                                    —

                                    Čili paprika (Capsicum annuum), celé plody

                                    —

                                 0904 21 10

                        India (IN)

                        aflatoxíny

                        20

                                    —

                                    Čili paprika (Capsicum annuum), drvená alebo mletá

                                    —

                                 ex 0904 22 00

                                    —

                                    Karí (výrobky z čili papriky)

                                    —

                                 0910 91 05

                                    —

                                    Muškátový orech
                                    (Myristica fragrans)

                                    —

                                    0908 11 00, 0908 12 00

                                    —

                                    Muškátový kvet
                                    (Myristica fragrans)

                                    —

                                    0908 21 00, 0908 22 00

                                    —

                                    Zázvor
                                    (Zingiber officinale)

                                    —

                                    0910 11 00, 0910 12 00

                                    —

                                    Kurkuma (Curcuma longa)

                                    —

                                 0910 30 00

                           (Potraviny – sušené koreniny)
                            (13)

                                    —

                                    Arašidové oriešky (arašidy), nelúpané

                                    —

                                 1202 41 00

                        India (IN)

                        aflatoxíny

                        20

                                    —

                                    Arašidové oriešky (arašidy), lúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                                    —

                                    Arašidové oriešky (arašidy), inak upravené alebo konzervované

                                    —

                                    2008 11 91; 2008 11 96; 2008 11 98

                           (Krmivá a potraviny)

                        Kŕmne doplnkové látky a premixy

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        India (IN)

                        kadmium a olovo

                        10

                           (Krmivá)

                        Ibištek jedlý

                        ex 0709 99 90

                        India (IN)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (2)

                        10

                           (Potraviny – čerstvé)

                        Dyňa červená (egusi, Citrullus lanatus), semená a odvodené produkty

                        ex 1207 99 96; ex 1106 30 90; ex 2008 99 99

                        Nigéria (NG)

                        aflatoxíny

                        50

                           (Potraviny)

                                    —

                                    Čili paprika (Capsicum annuum), celé plody

                                    —

                                 0904 21 10

                        Peru (PE)

                        aflatoxíny a ochratoxín A

                        10

                                    —

                                    Čili paprika (Capsicum annuum), drvená alebo mletá

                                    —

                                 ex 0904 22 00

                           (Potraviny – sušené koreniny)

                                    —

                                    Paprika (iná ako sladká) (Capsicum spp.)

                        ex 0709 60 99

                        Thajsko (TH)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (9)

                        10

                           (Potraviny – čerstvé)

                                    —

                                    Listy koriandra

                                    —

                                 ex 0709 99 90

                        Thajsko (TH)

                        salmonela (6)

                        10

                                    —

                                    Bazalka (posvätná, sladká)

                                    —

                                 ex 1211 90 85

                                    —

                                    Mäta

                                    —

                                 ex 1211 90 85

                           (Potraviny – čerstvé bylinky)

                                    —

                                    Listy koriandra

                                    —

                                 ex 0709 99 90

                        Thajsko (TH)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (4)

                        20

                                    —

                                    Bazalka (posvätná, sladká)

                                    —

                                 ex 1211 90 85

                           (Potraviny – čerstvé bylinky)

                                    —

                                    Čínska fazuľa (s dlhými strukmi)
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Thajsko (TH)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (4)

                        50

                                    —

                                    Baklažán

                                    —

                                    0709 30 00; ex 0710 80 95

                                    —

                                    Hlúbová zelenina

                                    —

                                    0704; ex 0710 80 95

                           (Potraviny – čerstvá, chladená alebo mrazená zelenina)

                                    —

                                    Sladká paprika (Capsicum annuum)

                                    —

                                    0709 60 10; 0710 80 51

                        Turecko (TR)

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (8)

                        10

                                    —

                                    Rajčiaky

                                    —

                                    0702 00 00; 0710 80 70

                           (Potraviny – čerstvá, chladená alebo mrazená zelenina)

                        Sušené hrozienka (plody viniča)

                        0806 20

                        Uzbekistan (UZ)

                        ochratoxín A

                        50

                           (Potraviny)

                                    —

                                    Arašidové oriešky (arašidy), nelúpané

                                    —

                                 1202 41 00

                        Južná Afrika (ZA)

                        aflatoxíny

                        10

                                    —

                                    Arašidové oriešky (arašidy), lúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                                    —

                                    Arašidové oriešky (arašidy), inak upravené alebo konzervované

                                    —

                                    2008 11 91; 2008 11 96; 2008 11 98

                           (Krmivá a potraviny)

                                    —

                                    Čili paprika (Capsicum annuum), drvená alebo mletá

                                    —

                                 ex 0904 22 00

                        Všetky tretie krajiny

                        farbivá Sudan

                        10

                                    —

                                    Karí (výrobky z čili papriky)

                                    —

                                 0910 91 05

                                    —

                                    Kurkuma (Curcuma longa)

                                    —

                                 0910 30 00

                           (Potraviny – sušené koreniny)

                                    —

                                    Červený palmový olej

                                    —

                                 ex 1511 10 90

                           (Potraviny)

                  B.   Vymedzenie pojmov

            Na účely tejto prílohy sa pod ‚farbivami Sudan‘ rozumejú tieto chemické látky:

                        i)

                        Sudan I (číslo CAS 842-07-9);

                        ii)

                        Sudan II (číslo CAS 3118-97-6);

                        iii)

                        Sudan III (číslo CAS 85-86-9);

                        iv)

                        šarlátová červeň alebo Sudan IV (číslo CAS 85-83-6).“.

         (1)  V prípade, že sa majú skúmať len určité výrobky patriace pod niektorý kód KN a v nomenklatúre tovaru nie je tento kód rozčlenený na ďalšie osobitné podpoložky, kód KN je označený predponou "ex" (napríklad ex 1006 30: zahrnutá je iba ryža Basmati na priamu ľudskú spotrebu).

         (2)  Najmä rezíduá: acefátu, metamidofosu, triazofosu, endosulfánu, monokrotofosu.

         (3)  Najmä rezíduá: amitrazu, acefátu, aldikarbu, benomylu, karbendazimu, chlórfenapyru, chlórpyrifosu, CS2 (ditiokarbamáty), diafentiurónu, diazinonu, dichlórvosu, dikofolu, dimetoátu, endosulfánu, fenamidonu, imidaklopridu, malatiónu, metamidofosu, metiokarbu, metomylu, monokrotofosu, ometoátu, oxamylu, profenofosu, propikonazolu, tiabendazolu, tiaklopridu.

         (4)  Najmä rezíduá: acefátu, karbarylu, karbendazimu, karbofuránu, chlórpyrifosu, chlórpyrifos-metylu, dimetoátu, etiónu, malatiónu, metalaxylu, metamidofosu, metomylu, monokrotofosu, ometoátu, profenofosu, protiofosu, chinalfosu, triadimefónu, triazofosu, dikrotofosu, EPN, triforínu.

         (5)  Najmä rezíduá: triazofosu, oxydemeton-metylu, chlórpyrifosu, acetamipridu, tiametoxamu, klotianidínu, metamidofosu, acefátu, propargitu, monokrotofosu.

         (6)  Referenčná metóda EN/ISO 6579 alebo metóda validovaná podľa nej, ako je uvedené v článku 5 nariadenia Komisie (ES) č. 2073/2005 (Ú. v. EÚ L 338, 22.12.2005, s. 1).

         (7)  Najmä rezíduá: karbendazimu, cyflutrínu, cyprodinilu, diazinónu, dimetoátu, etiónu, fenitrotiónu, fenpropatrínu, fludioxonilu, hexaflumorónu, lambda-cyhalotrínu, metiokarbu, metomylu, ometoátu, oxamylu, fentoátu, tiofanát-metylu.

         (8)  Najmä rezíduá: metomylu, oxamylu, karbendazimu, klofentezínu, diafentiurónu, dimetoátu, formetanátu, malatiónu, procymidónu, tetradifonu, tiofanát-metylu.

         (9)  Najmä rezíduá: karbofuránu, metomylu, ometoátu, dimetoátu, triazofosu, malatiónu, profenofosu, protiofosu, etiónu, karbendazimu, triforínu, procymidónu, formetanátu.

         (10)  Najmä rezíduá: buprofezínu, imidaklopridu, fenvalerátu a esfenvalerátu (suma izomérov RS a SR), profenofosu, trifluralínu, triazofosu, triadimefonu a triadimenolu (suma triadimefonu a triadimenolu), cypermetrínu [cypermetrín vrátane ostatných zmesí zložkových izomérov (suma izomérov)].

         (11)  Najmä rezíduá: triazofosu, triadimefonu a triadimenolu (suma triadimefonu a triadimenolu), paratiónmetylu, fentoátu.

         (12)  Najmä rezíduá: karbofuránu (suma), chlórpyrifosu, cypermetrínu (suma), cyprokonazolu, dikofolu (suma), difenokonazolu, dinotefuránu, etiónu, flusilazolu, folpetu, prochlorazu, profenofosu, propikonazolu, tiofanátmetylu a triforínu.

         (13)  Tieto kódy KN sa použijú v období od nadobudnutia účinnosti tohto nariadenia do dňa začiatku jeho uplatňovania (1. január 2012):

                  —

                  Čili paprika (Capsicum annuum), celé plody: 0904 20 10

                  —

                  Čili paprika (Capsicum annuum), drvená alebo mletá: ex 0904 20 90

                  —

                  Muškátový orech (Myristica fragrans): 0908 10 00

                  —

                  Muškátový kvet (Myristica fragrans): 0908 20 00

                  —

                  Zázvor (Zingiber officinale): 0910 10 00